หุ้นไทยเช้าปิด+1.03 จุด
ดัชนีตลาดหุ้นไทยปิดทำการช่วงครึ่งวันเช้าของวันที่ 30 มิ.ย 2553 ซึ่งเป็นวันสุดท้ายของงวดไตรมาส2ปี2553 ที่ระดับ&nbsp; 800.12 จุดเพิ่มขึ้น 1.03 จุดหรือ 0.13&nbsp; % ด้วยมูลค่าการซื้อขาย 10,314.34 ล้านบาท
30 มิ.ย. 2553

ดัชนีตลาดหุ้นไทยปิดทำการช่วงครึ่งวันเช้าของวันที่ 30 มิ.ย 2553 ซึ่งเป็นวันสุดท้ายของงวดไตรมาส2ปี2553 ที่ระดับ  800.12 จุดเพิ่มขึ้น 1.03 จุดหรือ 0.13  % ด้วยมูลค่าการซื้อขาย 10,314.34 ล้านบาท
นักวิเคราะห์จากบล.เคจีไอ(ประเทศไทย)กล่าวว่า การลงทุนในวันนี้จะได้รับแรงกดดันจากปัจจัยภายนอกประเทศ ที่เป็นลบมากขึ้นโดยเฉพาะในฝั่งของสหรัฐอเมริกาที่ตัวเลขเศรษฐกิจเช่นดัชนีความเชื่อมั่นของผู้บริโภคเดือนมิ.ย.ที่ร่วงลงมาสู่ 52.9 ต่ำกว่าที่ตลาดคาดว่าจะอยู่ที่ 62.0 ทำให้เกิดความกังวลในเรื่องของการบริโภค ขณะที่ยุโรปก็ยังมีปัญหาเรื่องหนี้สิน ส่วนจีนก็กังวลเรื่องการออกมาตรการชะลอความร้อนแรงทางเศรษฐกิจ รวมถึงการเสนอขายหุ้นไอพีโอของธนาคาร Agricultural Bank (AgBank)   มูลค่า 3-4แสนล้านเหรียญสหรัฐซึ่งเป็นไอพีโอที่ใหญ่ที่สุดในโลกซึ่งอาจทำให้มีการเทขายหุ้นในเอเชียออมาเพื่อรอนำเงินไปซื้อหุ้นในสัปดาห์หน้า
อย่างไรก็ตามในส่วนของกลยุทธ์การลงทุนระหว่างวันนี้นั้น  แนวรับที่ 788-790  จุด  โดยให้ซื้อเก็งกำไรหุ้นหลักที่มีแนวโน้มเติบโตตามเศรษฐกิจของประเทศที่ล่าสุดสำนักงานเศรษฐกิจการคลังได้ปรับเพิ่มจีดีพีปีนี้จาก 4.5% เป็น 5.5% และหุ้นที่แนวโน้มกำไรไตรมาส 2 ที่ดีเช่นหุ้นธนาคารพาณิชย์เช่นธนาคารกรุงเทพ(BBL)กลุ่มบ้านเช่นแอลพีเอ็นดีเวล๊อปเมนต์(LPN) ขณะที่หุ้นกลุ่มโภคภัณฑ์ให้หลีกเลี่ยงเพราะอาจเสี่ยงจากการถูกเทขายหลังนักลงทุนเกิดความไม่เชื่อมั่นว่าเศรษฐกิจโลกจะฟื้นตัวจริงจึงลดความเสี่ยงการลงทุนในสินทรัพย์เสี่ยง
สำหรับหุ้นปตท.(PTT)และปตท.สำรวจและผลิตปิโตรเลียม(PTTEP)ยังคงปรับตัวลดลงผลกระทบที่มูดี้ส์ปรับลดเครดิตลง1ขั้นโดยPTTปิด 248 บาทลดลง 2บาท ส่วนPTTEPปิด 143บาทลดลง 1 บาท